
 R A P O R T 
asupra proiectului de Lege pentru aprobarea Ordonanţei Guvernului nr.41/2004  privind înfiinţarea direcţiilor teritoriale de regim silvic şi de vânătoare


În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.41/2004  privind înfiinţarea direcţiilor teritoriale de regim silvic şi de vânătoare, transmis cu nr.P.L.X. - 113 din 10 martie 2004 şi înregistrat sub nr.24/110/11.03.2004. 

La întocmirea raportului Comisia a avut în vedere avizul Consiliului Legislativ nr.132/29.01.2004.

Proiectul de ordonanţă are ca obiect de reglementare înfiinţarea direcţiilor teritoriale de regim silvic şi de vânătoare, determinată de necesitatea asigurării imediate a unor structuri ale Ministerul Agriculturii, Pădurilor şi Dezvoltării Rurale, în scopul implementării tehnice a măsurii 3.5 „Silvicultură” din Programul SAPARD.

Proiectul de Lege pentru aprobarea Ordonanţei Guvernului nr.41/2004  privind înfiinţarea direcţiilor teritoriale de regim silvic şi de vână face parte din categoria legilor ordinare, potrivit prevederilor art.73 din Constituţie.

La lucrările comisiei au fost prezenţi 33 de deputaţi, membri ai comisiei.

La dezbaterea proiectului a participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnii Gheorghe Predilă, consilier  şi Aurel Popa,  director  din cadrul Ministerului Agriculturii, Pădurilor şi Dezvoltării Rurale.

Raportul Comisiei a fost adoptat cu unanimitate în şedinţa din 17 martie 2004.

În urma dezbaterii, Comisia propune adoptarea proiectului de lege în forma prezentată de Senat, în şedinţa din 4 martie 2004.

Proiectul de lege, potrivit art.75 din Constituţie şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.


      VICEPREŞEDINTE,



     
SECRETAR,

                  Mihai NICOLESCU 

                           
Alexandru PEREŞ

Întocmit: Consilier Anton Păştinaru

